მთავრობას კრიტიკა არ მოსწონს
კოალიცია „ქართული ოცნების“ პრესსპიკერმა გიორგი გეგეჭკორმა დღეს ბრიფინგი გამართა და დაზუსტება გააკეთა მთავრობის გუშინდელი განცხადებისა.
თბილისი — კოალიცია „ქართული ოცნების“ პრესსპიკერმა გიორგი გეგეჭკორმა დღეს ბრიფინგი გამართა, რომლის მიზანს წარმოადგენდა განმარტება და დაზუსტება იმ ტექსტისა, რაც გუშინ საქართველოს მთავრობის ადმინისტრაციამ გაავრცელა. მთავრობის განცხადებაში ნათქვამია, რომ მედია, დაპირებისამებრ, ხელისუფლებამ ზეწოლისგან გაათავისუფლა, თუმცა მას მხედველობიდან არ უნდა გამორჩეს პასუხიმგებლობის საკითხი, რაც ინფორმაციის გავრცელებას უკავშირდება. „ძნელია, მიუკერძოებელი ეწოდოს ტელეკომპანია "მაესტროს" ერთ-ერთ გადაცემას, რომელსაც ჟურნალისტი ვახო სანაია უძღვებოდა. თავის საავტორო გადაცემაში ჟურნალისტმა მაყურებელს მთავარ თემად შესთავაზა "ქართული ოცნების" დაპირებები, რომელთაგან გამოყო სოციალური საკითხები, სამართლიანობა, საგარეო პოლიტიკა. სიუჟეტები ატარებდა აშკარად ტენდენციურ ხასიათს. გადაცემის მსვლელობისას, ჟურნალისტი ცდილობდა, შეექმნა სურათი, თითქოს ხელისუფლებამ არც ერთი დაპირება არ შეასრულა. ამ სიცრუის გამყარებისთვის მან ქუჩაში ხალხის გამოკითხვის ხერხსაც მიმართა და ისეთი პასუხები შეარჩია, რომელიც გადაცემის მთავარ ხაზს გააძლიერებდა“- ნათქვამია მთავრობის განცხადებაში, რომელიც „ობიექტურობაზე პრეტენზიის მქონე ჟურნალისტს“ -ციტატა განცხადებიდან შეახსენებს, თუ რა მძიმე მემკვიდრეობა ერგო ახალ ხელისუფლებას, რომელმაც ამ მიმართულებით თვალსაჩინო შედეგი ორ წელიწადში აჩვენა. განცხადების თანახმად, ჟურნალისტმა ტენდენციურად წარმოაჩინა რეალობა. „იმედს ვიტოვებთ, რომ საზოგადოება თავად განსჯის და შეაფასებს რას ენდოს და რას არა“,- ნათქვამია განცხადებაში. დღეს კი გიორგი გეგეჭკორმა განაცხადა: - ამბობს გიორგი გეგეჭკორი. მედიის თავისუფლების ინდექსის შესახებ კვლევა ორი თვის წინ გამოაქვეყნა ორგანიზაციამ „რეპორტიორები საზღვრებს გარეშე“, რომლის თანახმად, საქართველო 84-ე ადგილზეა 180 ქვეყანას შორის, სადაც ორგანიზაციამ იმუშავა. ამ მაჩვენებლის მიხედვით, საქართველომ პოზიცია გაიუმჯობესა შარშანდელთან შედარებით, როდესაც მე-100 ადგილი ეკავა. სომხეთი ამ კვლევის თანახმად 78 -ე ადგილზეა, აზერბაიჯანი 160-ზე, რუსეთი კი 148-ზე. შარშანდელი მაჩვენებლის თანახმად, საქართველო ლიდერი იყო აღმოსავლეთ პარტნიორობის ქვეყნებს შორის მედიის თავისუფლების ხარისხის თვალსაზირისით - ეს ევროკავშირის მიერ დაფინანსებულმა კვლევამ აჩვენა. მხოლოდ ეს უკანასკნელი ზომავდა არა ჟურნალიზმის დონეს, არამედ გამოხატვის თავისუფლების ხარისხს. უახლოეს წარსულში მთავრობის მხრიდან მედიის მისამართით გამოთქმული არაერთი პრეტენზია გაჟღერებულა, მათ შორის ყოფილი პრემიერ მინისტრის, ბიძინა ივანიშვილის მიერ. რამდენად შეიძლება ჩაითვალოს მთავრობის განცხადება მედიაზე ზეწოლად, ამის შესახებ ჟურნალსიტური ეთიკის ქარტიის საბჭოს თავმჯდომარე ნათია კუპრაშვილი ამერიკის ხმას ესაუბრა. - განაცხადა ნათია კუპრაშვილმა. ჟურნალისტური ეთიკის ქარტიის საბჭო ოფიციალური განცხადების გაკეთებას მთავრობის წერილის შესახებ უახლოეს მომავალში გეგმავს.